title: Komisijos įgyvendinimo reglamentas (ES) 2020/1256 2020 m. rugsėjo 7 d. kuriuo dėl gyvų arklinių šeimos gyvūnų ir jų spermos, kiaušialąsčių ir embrionų įvežimo į Sąjungą iš Malaizijos iš dalies keičiamas Įgyvendinimo reglamento (ES) 2018/659 I priedas (Tekstas svarbus EEE)

text:
8.9.2020

                  LT

                  Europos Sąjungos oficialusis leidinys

                  L 293/5

         KOMISIJOS ĮGYVENDINIMO REGLAMENTAS (ES) 2020/1256
         2020 m. rugsėjo 7 d.
         kuriuo dėl gyvų arklinių šeimos gyvūnų ir jų spermos, kiaušialąsčių ir embrionų įvežimo į Sąjungą iš Malaizijos iš dalies keičiamas Įgyvendinimo reglamento (ES) 2018/659 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalį,
         atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (2), ypač į jos 2 straipsnio i punktą, 12 straipsnio 1, 4 ir 5 dalis, 13 straipsnio 2 dalį, 15 ir 16 straipsnius ir 19 straipsnio a ir b punktus,
         kadangi:

                     (1)

                     Komisijos įgyvendinimo reglamente (ES) 2018/659 (3) nustatytas trečiųjų šalių ir trečiųjų šalių teritorijos dalių, iš kurių leidžiama įvežti į Sąjungą arklinių šeimos gyvūnus ir jų spermą, kiaušialąstes ir embrionus, sąrašas. Jame taip pat nustatyti toms siuntoms taikomi gyvūnų sveikatos ir veterinarijos sertifikatų reikalavimai;

                     (2)

                     Direktyvoje 2009/156/EB nustatyti gyvūnų sveikatos reikalavimai, kuriais reglamentuojamas arklinių šeimos gyvūnų importas į Sąjungą. Toje direktyvoje nustatyta, kad į Sąjungą importuojami arklinių šeimos gyvūnai turi būti kilę iš afrikine arklių liga neužkrėstos trečiosios šalies;

                     (3)

                     Direktyvoje 92/65/EEB nustatyti gyvūnų sveikatos reikalavimai, kuriais reglamentuojamas arklinių šeimos gyvūnų spermos, kiaušialąsčių ir embrionų importas į Sąjungą. Joje nustatyta, kad į Sąjungą galima importuoti tik tas prekes, kurios yra kilusios iš trečiosios šalies arba trečiosios šalies teritorijos dalies, įtrauktos į pagal tą direktyvą sudarytą trečiųjų šalių sąrašą;

                     (4)

                     konkrečios taisyklės, kuriomis reglamentuojama per Sąjungą tranzitu vežamų gyvūnų ir jų genetinės medžiagos produktų, įskaitant arklinių šeimos gyvūnus ir jų genetinės medžiagos produktus, siuntų oficialioji kontrolė, nustatytos Komisijos deleguotuoju reglamentu (ES) 2019/2124 (4);

                     (5)

                     2020 m. rugsėjo 1 d. Malaizijos veterinarijos tarnybų departamentas patvirtino teigiamus afrikinės arklių ligos viruso genomo aptikimo tyrimo, atlikto naudojant mėginius, paimtus iš arklių Terenganu valstijoje, Malaizijos pusiasalio šiaurės rytuose, mažiausiai 60 km nuo sienos su Tailandu, rezultatus. Malaizijos veterinarijos tarnybų departamentas paskelbė atitinkamas arklių vežimo kontrolės priemones visoje šios trečiosios šalies teritorijoje ir apie tai pranešė Pasaulinei gyvūnų sveikatos organizacijai (OIE);

                     (6)

                     arklinių šeimos gyvūnų ir jų genetinės medžiagos produktų iš Malaizijos pusiasalio į Sąjungą nebeturėtų būti leidžiama įvežti. Atitinkamai Malaizijai skirtas įrašas Įgyvendinimo reglamento (ES) 2018/659 I priede turėtų būti iš dalies pakeistas taip, kad į Sąjungą iš Malaizijos pusiasalio nebebūtų leidžiama įvežti arklinių šeimos gyvūnų ir jų genetinės medžiagos produktų;

                     (7)

                     todėl Įgyvendinimo reglamentas (ES) 2018/659 turėtų būti atitinkamai iš dalies pakeistas;

                     (8)

                     atsižvelgiant į riziką gyvūnų sveikatai, Malaizijai skirto įrašo Įgyvendinimo reglamento (ES) 2018/659 I priede pakeitimas turėtų įsigalioti kuo greičiau;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2018/659 I priede Malaizijai skirtas įrašas pakeičiamas taip:

                           „MY

                           Malaizija

                           MY-0

                           Visa šalies teritorija

                           —

                           —

                           —

                           —

                           —

                           —

                           —

                           —

                           —

                           —

                           —

                           MY-1

                           Pusiasalis

                           G

                           —

                           —

                           —

                           —

                           —

                           —

                           —

                           —

                           —

                           —“

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugsėjo 7 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 1992 9 14, p. 54.

            (2)  OL L 192, 2010 7 23, p. 1.

            (3)  2018 m. balandžio 12 d. Komisijos įgyvendinimo reglamentas (ES) 2018/659 dėl arklinių šeimos gyvūnų ir arklinių šeimos gyvūnų spermos, kiaušialąsčių ir embrionų įvežimo į Sąjungą sąlygų (OL L 110, 2018 4 30, p. 1).

            (4)  2019 m. spalio 10 d. Komisijos deleguotasis reglamentas (ES) 2019/2124, kuriuo Europos Parlamento ir Tarybos reglamentas (ES) 2017/625 papildomas taisyklėmis, kuriomis reglamentuojama tranzitu vežamų, perkraunamų ir toliau per Sąjungą vežamų gyvūnų ir prekių siuntų oficialioji kontrolė, iš dalies keičiami Komisijos reglamentai (EB) Nr. 798/2008, (EB) Nr. 1251/2008, (EB) Nr. 119/2009, (ES) Nr. 206/2010, (ES) Nr. 605/2010, (ES) Nr. 142/2011, (ES) Nr. 28/2012, Komisijos įgyvendinimo reglamentas (ES) 2016/759 ir Komisijos sprendimas 2007/777/EB (OL L 321, 2019 12 12, p. 73).


title: Komisijos įgyvendinimo reglamentas (ES) 2021/94 2021 m. sausio 27 d. kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
2021 1 29

                  LT

                  Europos Sąjungos oficialusis leidinys

                  L 31/196

         KOMISIJOS ĮGYVENDINIMO REGLAMENTAS (ES) 2021/94
         2021 m. sausio 27 d.
         kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
         kadangi:

                     (1)

                     Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

                     (2)

                     iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

                     (3)

                     Reglamentas (EB) Nr. 1484/95 turėtų būti atitinkamai iš dalies pakeistas;

                     (4)

                     siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1484/95 I priedas pakeičiamas šio reglamento priedo tekstu.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 27 d.

                  Komisijos vardu

                  Pirmininkės pavedimu

               Wolfgang BURTSCHER

                  Generalinis direktorius

                  Žemės ūkio ir kaimo plėtros generalinis direktoratas

            (1)  OL L 347, 2013 12 20, p. 671.

            (2)  OL L 150, 2014 5 20, p. 1.

            (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir tipines kainas paukštienos bei kiaušinių sektoriams ir kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

            PRIEDAS

                     „I PRIEDAS

                                 KN kodas

                                 Prekių aprašymas

                                 Tipinė kaina
                                 (EUR/100 kg)

                                 3 straipsnyje nurodytas užstatas
                                 (EUR/100 kg)

                                 Kilmės šalis  (1)

                                 0207 14 10

                                 Užšaldytos Gallus domesticus rūšies paukščių (vištų ir gaidžių) skerdenėlių dalys be kaulų

                                 184,7
                                 139,9
                                 197,6

                                 38
                                 60
                                 31

                                 AR
                                 BR
                                 TH

                                 1602 32 11

                                 Nevirti ir nekepti gaminiai iš Gallus domesticus rūšies paukščių (vištų ir gaidžių)

                                 151,5

                                 49

                                 BR

               (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).“


title: Komisijos įgyvendinimo reglamentas (ES) 2021/96 2021 m. sausio 28 d. kuriuo leidžiama pateikti rinkai 3′-sialillaktozės natrio druską kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

text:
2021 1 29

                  LT

                  Europos Sąjungos oficialusis leidinys

                  L 31/201

         KOMISIJOS ĮGYVENDINIMO REGLAMENTAS (ES) 2021/96
         2021 m. sausio 28 d.
         kuriuo leidžiama pateikti rinkai 3′-sialillaktozės natrio druską kaip naują maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
         kadangi:

                     (1)

                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos sąrašą įtrauktus naujus maisto produktus;

                     (2)

                     pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

                     (3)

                     2019 m. vasario 28 d. bendrovė „Glycom A/S“ (toliau – pareiškėjas) pagal Reglamento (ES) 2015/2283 10 straipsnio 1 dalį pateikė Komisijai paraišką pateikti Sąjungos rinkai kaip naują maisto produktą 3′-sialillaktozės natrio druską (toliau – 3′-SL), gaunamą atliekant mikrobinę fermentaciją su Escherichia coli genetiškai modifikuota paderme K12 DH1. Pareiškėjas paprašė leisti naudoti 3′-SL natrio druską nearomatizuotuose pasterizuotuose ir nearomatizuotuose sterilizuotuose pieno gaminiuose, aromatizuotuose ir nearomatizuotuose rauginto pieno gaminiuose, įskaitant termiškai apdorotus gaminius, gėrimuose (aromatizuotuose gėrimuose, išskyrus gėrimus, kurių pH mažesnis nei 5), javainių batonėliuose, pradinio maitinimo kūdikių mišiniuose ir tolesnio maitinimo kūdikių mišiniuose, perdirbtuose grūdiniuose maisto produktuose, kūdikiams ir mažiems vaikams skirtuose maisto produktuose, apibrėžtuose Europos Parlamento ir Tarybos reglamente (ES) Nr. 609/2013 (3), pieno gėrimuose ir panašiuose mažiems vaikams skirtuose produktuose, specialiosios medicininės paskirties maisto produktuose ir viso paros raciono pakaitaluose svoriui kontroliuoti, kaip apibrėžta Reglamente (ES) Nr. 609/2013, ir Europos Parlamento ir Tarybos direktyvoje 2002/46/EB (4) apibrėžtuose maisto papilduose, skirtuose visiems vartotojams, išskyrus kūdikius ir mažus vaikus. Pareiškėjas taip pat pasiūlė įtraukti rekomendaciją, kad maisto papildai, kurių sudėtyje yra 3′-sialillaktozės natrio druskos, neturėtų būti vartojami, jei tą pačią dieną vartojami kiti maisto produktai, į kuriuos pridėta 3′-sialillaktozės natrio druskos;

                     (4)

                     2019 m. vasario 28 d. pareiškėjas taip pat pateikė Komisijai prašymą apsaugoti nuosavybinius duomenis, susijusius su keliais tyrimais, pateiktais siekiant pagrįsti paraišką, konkrečiai, nuosavybinėmis analitinėmis ataskaitomis dėl 3′-SL, gaunamos mikrobinės fermentacijos būdu naudojant motinos piene natūraliai esančią 3′-SL, struktūros palyginimo atliekant branduolinį magnetinį rezonansą (BMR) (5); išsamiais charakterizavimo duomenimis apie gamybai naudotas bakterijų padermes (6) ir jų sertifikatais (7); žaliavų ir pagalbinių perdirbimo medžiagų specifikacijomis (8); įvairių 3′-SL natrio druskos partijų analizių sertifikatais (9); analizės metodais ir patvirtinimo ataskaitomis (10); 3′-SL natrio druskos stabilumo ataskaitomis (11); išsamiu gamybos proceso aprašymu (12); laboratorijų akreditacijos sertifikatais (13); suvartojamo 3′-SL kiekio vertinimo ataskaitomis (14); žinduolių ląstelių mikrobranduolių in vitro tyrimu su 3′-SL natrio druska (15); žinduolių ląstelių mikrobranduolių in vitro tyrimu su susijusiu junginiu 6′-sialillaktozės (toliau – 6′-SL) natrio druska (16); bakterijų grįžtamųjų mutacijų tyrimais su 3′-SL natrio druska (17) ir 6′-SL natrio druska (18); 3′-SL natrio druskos 14-os dienų toksiškumo per virškinimo traktą tyrimu su žiurkių naujagimiais (19); 3′-SL natrio druskos 90-ies dienų toksiškumo per virškinimo traktą tyrimu su žiurkių naujagimiais ir jo statistiškai reikšmingų pastebėjimų apibendrinamąja lentele (20), 6′-SL natrio druskos 14-os dienų toksiškumo per virškinimo traktą tyrimu su žiurkių naujagimiais (21) ir 6′-SL natrio druskos 90-ies dienų toksiškumo per virškinimo traktą tyrimu su žiurkių naujagimiais ir jo statistiškai reikšmingų pastebėjimų apibendrinamąja lentele (22);

                     (5)

                     2019 m. birželio 12 d. Komisija pagal Reglamento (ES) 2015/2283 10 straipsnio 3 dalį paprašė Europos maisto saugos tarnybos (toliau – Tarnyba) atlikti 3′-SL natrio druskos kaip naujo maisto produkto vertinimą;

                     (6)

                     2020 m. kovo 25 d. Tarnyba priėmė mokslinę nuomonę dėl 3′-sialillaktozės natrio druskos kaip naujo maisto produkto saugos pagal Reglamentą (ES) 2015/2283 („SAFEty of 3’-Sialyllactose (3’-SL) sodium salt as a novel food pursuant to Regulation (EC) 2015/2283“) (23)

                     (7)

                     savo mokslinėje nuomonėje Tarnyba padarė išvadą, kad 3′-SL natrio druska yra saugi numatytiems tiksliniams vartotojams siūlomomis naudojimo sąlygomis. Todėl ta mokslinė nuomonė suteikia pakankamą pagrindą teigti, kad 3′-SL natrio druskos naudojimas nearomatizuotuose pasterizuotuose ir nearomatizuotuose sterilizuotuose pieno gaminiuose, aromatizuotuose ir nearomatizuotuose rauginto pieno gaminiuose, įskaitant termiškai apdorotus gaminius, gėrimuose (aromatizuotuose gėrimuose, išskyrus gėrimus, kurių pH mažesnis nei 5), javainių batonėliuose, pradinio maitinimo kūdikių mišiniuose ir tolesnio maitinimo kūdikių mišiniuose, perdirbtuose grūdiniuose maisto produktuose, kūdikiams ir mažiems vaikams skirtuose maisto produktuose, apibrėžtuose Reglamente (ES) Nr. 609/2013, pieno gėrimuose ir panašiuose mažiems vaikams skirtuose produktuose, specialiosios medicininės paskirties maisto produktuose ir viso paros raciono pakaitaluose svoriui kontroliuoti, kaip apibrėžta Reglamente (ES) Nr. 609/2013, ir Direktyvoje 2002/46/EB apibrėžtuose maisto papilduose, atitinka Reglamento (ES) 2015/2283 12 straipsnio 1 dalies nuostatas;

                     (8)

                     savo mokslinėje nuomonėje Tarnyba nurodė, kad ji nebūtų galėjusi padaryti išvadų dėl 3′-SL natrio druskos saugos be duomenų, gautų iš nuosavybinių analitinių ataskaitų dėl 3′-SL, gaunamos mikrobinės fermentacijos būdu naudojant motinos piene natūraliai esančią 3′-SL, struktūros palyginimo atliekant branduolinį magnetinį rezonansą (BMR); išsamių charakterizavimo duomenų apie gamybai naudotas bakterijų padermes ir jų sertifikatų; žaliavų ir pagalbinių perdirbimo medžiagų specifikacijų, įvairių 3′-SL natrio druskos partijų analizių sertifikatų; analizės metodų ir patvirtinimo ataskaitų; 3′-SL natrio druskos stabilumo ataskaitų; išsamaus gamybos proceso aprašymo; laboratorijų akreditacijos sertifikatų; suvartojamo 3′-SL kiekio vertinimo ataskaitų; žinduolių ląstelių mikrobranduolių in vitro tyrimo su 3′-SL natrio druska; bakterijų grįžtamųjų mutacijų tyrimo su 3′-SL natrio druska; 3′-SL natrio druskos 14-os dienų toksiškumo per virškinimo traktą tyrimo su žiurkių naujagimiais; ir 3′-SL natrio druskos 90-ies dienų toksiškumo per virškinimo traktą tyrimo su žiurkių naujagimiais ir jo statistiškai reikšmingų pastebėjimų apibendrinamosios lentelės;

                     (9)

                     gavusi Tarnybos mokslinę nuomonę, Komisija paprašė pareiškėjo dar patikslinti pateiktą pagrindimą dėl nuosavybinių teisių į analitines ataskaitas dėl 3′-SL, gaunamos mikrobinės fermentacijos būdu naudojant motinos piene natūraliai esančią 3′-SL, struktūros palyginimo atliekant branduolinį magnetinį rezonansą (BMR); išsamius charakterizavimo duomenis apie gamybai naudotas bakterijų padermes ir jų sertifikatus; žaliavų ir pagalbinių perdirbimo medžiagų specifikacijas; įvairių 3′-SL natrio druskos partijų analizių sertifikatus; analizės metodus ir patvirtinimo ataskaitas; 3′-SL natrio druskos stabilumo ataskaitas; išsamų gamybos proceso aprašymą; laboratorijų akreditacijos sertifikatus; suvartojamo 3′-SL kiekio vertinimo ataskaitas; žinduolių ląstelių mikrobranduolių in vitro tyrimą su 3′-SL natrio druska; bakterijų grįžtamųjų mutacijų tyrimą su 3′-SL natrio druska; 3′-SL natrio druskos 14-os dienų toksiškumo per virškinimo traktą tyrimą su žiurkių naujagimiais; ir 3′-SL natrio druskos 90-ies dienų toksiškumo per virškinimo traktą tyrimą su žiurkių naujagimiais ir jo statistiškai reikšmingų pastebėjimų apibendrinamąją lentelę, ir patikslinti jų išimtinės teisės remtis šiais tyrimais reikalavimą, kaip nurodyta Reglamento (ES) 2015/2283 26 straipsnio 2 dalies b punkte;

                     (10)

                     pareiškėjas pareiškė, kad paraiškos pateikimo metu jam pagal nacionalinę teisę priklausė nuosavybės teisė į šiuos tyrimus ir išimtinė teisė jais remtis, todėl trečiosios šalys negalėjo teisėtai gauti tyrimų ar jais naudotis;

                     (11)

                     Komisija įvertino visą pareiškėjo pateiktą informaciją ir padarė išvadą, kad pareiškėjas pateikė pakankamą pagrindimą, jog įvykdė Reglamento (ES) 2015/2283 26 straipsnio 2 dalyje nustatytus reikalavimus. Todėl penkerius metus nuo šio reglamento įsigaliojimo dienos Tarnyba neturėtų naudoti paskesnių pareiškėjų naudai pareiškėjo duomenų rinkinyje pateiktų duomenų, kuriais remdamasi Tarnyba nustatė, kad naujas maisto produktas yra saugus, ir padarė išvadas dėl 3’-SL natrio druskos saugos, ir be kurių ji nebūtų galėjusi įvertinti naujo maisto produkto. Todėl tik pareiškėjui turėtų būti leidžiama minėtu laikotarpiu Sąjungos rinkai pateikti 3′-SL natrio druską;

                     (12)

                     tačiau leidimas tik pareiškėjui pateikti rinkai 3′-SL natrio druską ir tik pareiškėjo naudai naudoti pareiškėjo dokumentų rinkinyje pateiktus duomenis neužkerta kelio kitiems pareiškėjams teikti paraišką leisti pateikti rinkai tą patį naują maisto produktą, jei jų paraiška yra pagrįsta teisėtai gauta informacija, kuria grindžiamas toks leidimas pagal Reglamentą (ES) 2015/2283;

                     (13)

                     laikantis pareiškėjo pasiūlytų ir Tarnybos įvertintų maisto papildų, kurių sudėtyje yra 3′-SL natrio druskos, naudojimo sąlygų, vartotojus, naudojant tinkamą etiketę, būtina informuoti, kad maisto papildai, kurių sudėtyje yra 3′-SL natrio druskos, neturėtų būti vartojami, jei tą pačią dieną vartojami kiti maisto produktai, į kuriuos pridėta 3′-SL natrio druskos;

                     (14)

                     todėl Įgyvendinimo reglamento (ES) 2017/2470 priedas turėtų būti atitinkamai iš dalies pakeistas;

                     (15)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis

               1.   3′-sialillaktozės (3′-SL) natrio druska, nurodyta šio reglamento priede, įtraukiama į Sąjungos leidžiamų naudoti naujų maisto produktų sąrašą, nustatytą Įgyvendinimo reglamentu (ES) 2017/2470.

               2.   Penkerius metus nuo šio reglamento įsigaliojimo tik pirminiam pareiškėjui:
               bendrovei „Glycom A/S“;
               Adresas Kogle Allé 4, DK-2970 Hørsholm, Danija;
               leidžiama pateikti rinkai Sąjungoje 1 dalyje nurodytą naują maisto produktą, nebent paskesni pareiškėjai gautų leidimą dėl šio naujo maisto produkto nesinaudodami pagal 2 straipsnį apsaugotais duomenimis arba gautų pareiškėjo sutikimą.

               3.   Į 1 dalyje nurodyto Sąjungos sąrašo įrašą turi būti įtrauktos priede nustatytos naudojimo sąlygos ir ženklinimo reikalavimai.

            2 straipsnis
            Paraiškos dokumentų rinkinyje pateikti duomenys, kuriais remdamasi Tarnyba įvertino 3′-sialillaktozės natrio druską ir kuriuos pareiškėjas laiko atitinkančiais Reglamento (ES) 2015/2283 26 straipsnio 2 dalyje nustatytus reikalavimus, be pareiškėjo sutikimo negali būti naudojami paskesnių pareiškėjų naudai penkerius metus nuo šio reglamento įsigaliojimo dienos.

            3 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.

            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 28 d.

                  Komisijos vardu

                  Pirmininkė

               Ursula VON DER LEYEN

            (1)  OL L 327, 2015 12 11, p. 1.

            (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

            (3)  2013 m. birželio 12 d. Europos Parlamento ir Tarybos reglamentas (ES) Nr. 609/2013 dėl kūdikiams ir mažiems vaikams skirtų maisto produktų, specialiosios medicininės paskirties maisto produktų ir viso paros raciono pakaitalų svoriui kontroliuoti ir kuriuo panaikinami Tarybos direktyva 92/52/EEB, Komisijos direktyvos 96/8/EB, 1999/21/EB, 2006/125/EB ir 2006/141/EB, Europos Parlamento ir Tarybos direktyva 2009/39/EB ir Komisijos reglamentai (EB) Nr. 41/2009 ir (EB) Nr. 953/2009 (OL L 181, 2013 6 29, p. 35).

            (4)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

            (5)  Glykos Finland LTD 2019 (nepaskelbta).

            (6)  Glycom 2019 (nepaskelbta).

            (7)  Glycom/DSMZ 2018 (nepaskelbta).

            (8)  Glycom 2019 (nepaskelbta).

            (9)  Glycom 2019 (nepaskelbta).

            (10)  Glycom 2019 (nepaskelbta).

            (11)  Glycom 2019 (nepaskelbta).

            (12)  Glycom 2018 (nepaskelbta).

            (13)  Glycom 2019 (nepaskelbta).

            (14)  Glycom 2019 (nepaskelbta).

            (15)  Gilby 2019 (nepaskelbta).

            (16)  Gilby 2018 (nepaskelbta).

            (17)  Šoltésová 2019 (nepaskelbta).

            (18)  Šoltésová 2018 (nepaskelbta).

            (19)  Stannard 2019 a (nepaskelbta).

            (20)  Stannard 2019b (nepaskelbta).

            (21)  Flaxmer 2018a (nepaskelbta).

            (22)  Flaxmer 2018b (nepaskelbta).

            (23)  EFSA Journal 2020;18(5):6098

            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:

                        1)

                        1 lentelėje (Leidžiami naudoti nauji maisto produktai) abėcėlės tvarka įterpiamas šis įrašas:

                                    „Leidžiamas naudoti naujas maisto produktas

                                       Naujo maisto produkto naudojimo sąlygos

                                       Papildomi specialieji ženklinimo reikalavimai

                                       Kiti reikalavimai

                                       Duomenų apsauga

                                       3‘-sialillaktozės (3‘-SL) natrio druska

                                       (mikrobinis šaltinis)

                                          Nurodyta maisto produktų kategorija

                                          Didžiausias leidžiamas kiekis (išreikštas 3‘-sialillaktoze)

                                    Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „3‘-sialillaktozės natrio druska“.
                                    Maisto papildų, kurių sudėtyje yra 3‘-sialillaktozės natrio druskos, etiketėje turi būti nurodyta, kad jie neturėtų būti vartojami:

                                                a)

                                                jei tą pačią dieną vartojami kiti maisto produktai, į kuriuos pridėta 3’-sialillaktozės natrio druskos;

                                                b)

                                                jų neturėtų vartoti kūdikiai ir maži vaikai.

                                    Leidimas naudoti suteiktas 2021 m. vasario 18 d. Įtraukimas grindžiamas nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį.
                                    Pareiškėjas: „Glycom A/S“, Kogle Allé 4, DK-2970 Hørsholm, Danija. Duomenų apsaugos laikotarpiu pateikti rinkai Sąjungoje naują maisto produktą 3’-sialillaktozės natrio druską leidžiama tik bendrovei „Glycom A/S“, nebent paskesni pareiškėjai gautų leidimą dėl šio naujo maisto produkto, nesinaudodami nuosavybiniais moksliniais įrodymais ir moksliniais duomenimis, apsaugotais pagal Reglamento (ES) 2015/2283 26 straipsnį, arba gautų „Glycom A/S“ leidimą.
                                    Duomenų apsaugos pabaigos data: 2026 m. vasario 18 d.“

                                    Nearomatizuoti pasterizuoto ir nearomatizuoti sterilizuoto (taip pat apdoroto UAT) pieno gaminiai

                                    0,25 g/l

                                    Aromatizuoti rauginto pieno gaminiai, įskaitant termiškai apdorotus gaminius

                                    0,25 g/l (gėrimai)

                                    0,5 g/kg (produktai, išskyrus gėrimus)

                                    Nearomatizuoti rauginto pieno gaminiai

                                    0,25 g/l (gėrimai)

                                    2,5 g/kg (produktai, išskyrus gėrimus)

                                    Gėrimai (aromatizuoti gėrimai, išskyrus gėrimus, kurių pH yra mažesnis nei 5)

                                    0,25 g/l

                                    Javainių batonėliai

                                    2,5 g/kg

                                    Pradinio maitinimo kūdikių mišiniai, kaip apibrėžta Reglamente (ES) Nr. 609/2013

                                    0,2 g/l galutiniame gatavame produkte, kuris parduodamas tokiu pavidalu arba paruošiamas pagal gamintojo instrukcijas

                                    Tolesnio maitinimo kūdikių mišiniai, kaip apibrėžta Reglamente (ES) Nr. 609/2013

                                    0,15 g/l galutiniame gatavame produkte, kuris parduodamas tokiu pavidalu arba paruošiamas pagal gamintojo instrukcijas

                                    Perdirbti grūdiniai maisto produktai ir kūdikiams bei mažiems vaikams skirti maisto produktai, kaip apibrėžta Reglamente (ES) Nr. 609/2013

                                    0,15 g/l (gėrimai) galutiniame gatavame produkte, kuris parduodamas tokiu pavidalu arba paruošiamas pagal gamintojo instrukcijas.

                                    1,25 g kilograme produkto, išskyrus gėrimus

                                    Mažiems vaikams skirti pieno gėrimai ir panašūs produktai

                                    0,15 g/l galutiniame gatavame produkte, kuris parduodamas tokiu pavidalu arba paruošiamas pagal gamintojo instrukcijas

                                    Viso paros raciono pakaitalai svoriui kontroliuoti, kaip apibrėžta Reglamente (ES) Nr. 609/2013

                                    0,5 g/l (gėrimai)

                                    5 g/kg (produktai, išskyrus gėrimus)

                                    Specialiosios medicininės paskirties maisto produktai, kaip apibrėžta Reglamente (ES) Nr. 609/2013

                                    Laikantis konkrečių asmens, kuriam skirtas produktas, mitybos reikalavimų

                                    Maisto papildai, kaip apibrėžta Direktyvoje 2002/46/EB, išskyrus maisto papildus kūdikiams ir mažiems vaikams

                                    0,5 g per dieną

                        2)

                        2 lentelėje (Specifikacijos) abėcėlės tvarka įterpiamas šis įrašas:

                                    „Leidžiamas naudoti naujas maisto produktas

                                       Specifikacijos

                                       3‘-sialillaktozės (3‘-SL) natrio druska

                                       (mikrobinis šaltinis)

                                       Aprašymas

                                    3’-siallaktozės (3’-SL) natrio druska yra išgryninti, balti arba beveik balti milteliai arba aglomeratai, pagaminti mikrobinio proceso būdu ir turintys nedidelį laktozės, 3’sialil-laktuliozės ir sialo rūgšties kiekį

                                       Šaltinis: genetiškai modifikuota Escherichia coli padermė K-12 DH1

                                       Apibrėžtis

                                    Cheminė formulė: C23H38NO19Na
                                    Cheminis pavadinimas: N-acetil-α-D-neuraminil-(2→3)-β-D-galaktopiranozil-(1→4)-D-gliukozė, natrio druska
                                    Molekulinė masė 655,53 Da
                                    CAS Nr. 128596-80-5

                                       Charakteristikos/sudėtis

                                    Išvaizda: balti arba beveik balti milteliai arba aglomeratai
                                    3’-sialillaktozės natrio druskos, D-laktozės ir sialo rūgšties suma (% sausos medžiagos): ≥ 90,0 % (w/w)
                                    3’-sialillaktozės natrio druska (% sausos medžiagos): ≥ 88,0 % (w/w)
                                    D-laktozė: ≤ 5,0 % (w/w)
                                    Sialo rūgštis: ≤ 1,5 % (w/w)
                                    3’-sialil-laktuliozė: ≤ 5,0 % (w/w)
                                    Kitų angliavandenių suma: ≤ 3,0 % (w/w)
                                    Drėgnis: ≤ 8,0 % (w/w)
                                    Natris: 2,5–4,5 % (w/w)
                                    Chloridas: ≤ 1,0 % (w/w)
                                    pH vertė (5 % tirpalas esant 20 °C): 4,5–6,0
                                    Baltymų liekanos: ≤ 0,01 % (w/w)

                                       Mikrobiologiniai kriterijai

                                    Bendras aerobinių mezofilinių bakterijų skaičius: ≤ 1000 KSV/g
                                    Enterobakterijos: ≤ 10 KSV/g

                                       Salmonella sp.: Nėra 25 gramuose
                                    Mielės: ≤ 100 KSV/g
                                    Pelėsiai: ≤ 100 KSV/g
                                    Endotoksinų liekanos: ≤ 10 EV/mg

                              KSV – kolonijas sudarantys vienetai; EV – endotoksinų vienetai“


title: Komisijos įgyvendinimo reglamentas (ES) 2021/97 2021 m. sausio 28 d. kuriuo dėl naujų papildomų tinkamumo skraidyti reikalavimų įtraukimo iš dalies keičiamas ir ištaisomas Reglamentas (ES) 2015/640

text:
2021 1 29

                  LT

                  Europos Sąjungos oficialusis leidinys

                  L 31/208

         KOMISIJOS ĮGYVENDINIMO REGLAMENTAS (ES) 2021/97
         2021 m. sausio 28 d.
         kuriuo dėl naujų papildomų tinkamumo skraidyti reikalavimų įtraukimo iš dalies keičiamas ir ištaisomas Reglamentas (ES) 2015/640
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 17 straipsnio 1 dalies h punktą,
         kadangi:

                     (1)

                     pagal Reglamento (ES) 2018/1139 76 straipsnio 3 dalį Europos Sąjungos aviacijos saugos agentūra (toliau – Agentūra) rengia sertifikavimo specifikacijas ir reguliariai jas atnaujina, siekdama užtikrinti, kad sertifikavimo specifikacijos ir toliau atitiktų savo paskirtį. Tačiau nereikalaujama, kad gaminami arba naudojami orlaiviai, kurių projektas jau buvo sertifikuotas, atitiktų atnaujintos redakcijos sertifikavimo specifikacijas. Todėl, siekiant pagerinti nepertraukiamąjį tinkamumą skraidyti ir saugą, reikėtų nustatyti, kad tokie orlaiviai turi atitikti papildomus tinkamumo skraidyti reikalavimus, kurie projekto sertifikavimo metu nebuvo įtraukti į pirmines sertifikavimo specifikacijas. Tokie papildomi tinkamumo skraidyti reikalavimai nustatyti Komisijos reglamente (ES) 2015/640 (2);

                     (2)

                     Komisijos įgyvendinimo reglamentu (ES) 2019/133 (3) į Reglamento (ES) 2015/640 I priedo 26.60 punktą įtraukti papildomi tinkamumo skraidyti reikalavimai, susiję su didelių lėktuvų, naujai pagamintų pagal Agentūros jau sertifikuotą projektą, keleivių ir keleivių salono įgulos krėslų pritaikymu dinamiškoms sąlygoms. 26.60 punkto reikalavimus turi atitikti dideli lėktuvai, kurių individualus tinkamumo skraidyti pažymėjimas pirmą kartą išduotas 2021 m. vasario 18 d. arba vėliau. Dėl COVID-19 pandemijos sulėtėjus lėktuvų gamybai, kai kuriems lėktuvams, kuriems tinkamumo skraidyti pažymėjimas turėjo būti išduotas iki 2021 m. vasario 18 d., tas pažymėjimas bus išduotas po tos datos. Siekiant išvengti papildomos naštos sektoriaus įmonėms dėl poreikio užtikrinti, kad tų lėktuvų krėslai atitiktų reikalavimus dėl dinamiškų sąlygų, lėktuvams, kurių gamyba buvo atidėta dėl COVID-19 pandemijos, 26.60 punkto reikalavimai neturėtų būti taikomi;

                     (3)

                     dėl šios priežasties Reglamento (ES) 2015/640 I priedo 26.60 punkte nurodyta pirmojo individualaus tinkamumo skraidyti pažymėjimo išdavimo data, kuri šiuo metu yra 2021 m. vasario 18 d., turėtų būti suderinta su lėktuvų modelių, kuriems netaikomos tam tikros Reglamento (ES) 2015/640 I priedo nuostatos, sąrašo, pateikto Komisijos įgyvendinimo reglamento (ES) 2020/1159 (4) I priedėlyje, taikymo pradžios data, kuri yra 2021 m. vasario 26 d. Atsižvelgiant į tai, kad laiko skirtumas yra minimalus, didelio poveikio aviacijos saugai nebūtų. Todėl Reglamentas (ES) 2015/640 turėtų būti atitinkamai iš dalies pakeistas;

                     (4)

                     Įgyvendinimo reglamentu (ES) 2020/1159 nustatyti nauji orlaivių senėjimo reikalavimai. Visų pirma Reglamento (ES) 2015/640 I priedo 26.334 punkte reikalaujama, kad visi papildomų tipo pažymėjimų, išduotų iki 2003 m. rugsėjo 1 d., turėtojai parengtų atsparumo pažeidimams duomenis, nepriklausomai nuo to, ar vežėjai iš tikrųjų reikalauja šių duomenų. Siekiant užtikrinti proporcingą naštą sektoriaus įmonėms, visuomet buvo siekiama, kad šie duomenys būtų rengiami tik reikalaujant vežėjams ir tik jiems paprašius. Todėl Reglamentas (ES) 2015/640 turėtų būti atitinkamai ištaisytas;

                     (5)

                     šiame reglamente nustatytos priemonės yra susijusios su Įgyvendinimo reglamentu (ES) 2020/1159 padarytais pakeitimais, kurie taikomi nuo 2021 m. vasario 26 d. Todėl siekiant nuoseklumo šis reglamentas taip pat turėtų būti taikomas nuo vasario 26 d.;

                     (6)

                     šiame reglamente nustatytos priemonės atitinka pagal Reglamento (ES) 2018/1139 127 straipsnį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2015/640 I priedas iš dalies keičiamas pagal šio reglamento I priedą.

            2 straipsnis
            Reglamento (ES) 2015/640 I priedas ištaisomas pagal šio reglamento II priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. vasario 26 d., išskyrus I priedo 1 punktą, kuris taikomas nuo 2021 m. vasario 16 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 28 d.

                  Komisijos vardu

                  Pirmininkė

               Ursula VON DER LEYEN

            (1)  OL L 212, 2018 8 22, p. 1.

            (2)  2015 m. balandžio 23 d. Komisijos reglamentas (ES) 2015/640 dėl papildomų tinkamumo skraidyti specifikacijų, susijusių su tam tikro tipo skrydžiais, kuriuo iš dalies keičiamas Reglamentas (ES) Nr. 965/2012 (OL L 106, 2015 4 24, p. 18).

            (3)  2019 m. sausio 28 d. Komisijos įgyvendinimo reglamentas (ES) 2019/133, kuriuo dėl naujų papildomų tinkamumo skraidyti specifikacijų įtraukimo iš dalies keičiamas Reglamentas (ES) 2015/640 (OL L 25, 2019 1 29, p. 14).

            (4)  2020 m. rugpjūčio 5 d. Komisijos įgyvendinimo reglamentas (ES) 2020/1159, kuriuo dėl naujų papildomų tinkamumo skraidyti reikalavimų įtraukimo iš dalies keičiami reglamentai (ES) Nr. 1321/2014 ir (ES) 2015/640 (OL L 257, 2020 8 6, p. 14).

            I PRIEDAS
            Reglamento (ES) 2015/640 I priedas iš dalies keičiamas taip:

                        1)

                        26.60 dalis pakeičiama taip:
                        „26.60.   Avarinis tūpimas. Dinamiškos sąlygos

                        Komerciniam keleiviniam oro transportui didelius lėktuvus, kurių tipo pažymėjimas išduotas 1958 m. sausio 1 d. arba vėliau ir kurių pirmasis individualus tinkamumo skraidyti pažymėjimas išduotas 2021 m. vasario 26 d. arba vėliau, naudojantys vežėjai įrodo, kad kiekvieno tipo krėslas, patvirtintas kaip tinkamas sėdėti lėktuvui riedant, kylant arba tupiant, yra suprojektuotas taip, kad krėsle sėdintis žmogus būtų apsaugotas nuo avarinio tūpimo sąlygomis atsirandančio apkrovos poveikio. Įrodoma vienu iš šių būdų:

                                    a)

                                    sėkmingais dinaminiais bandymais;

                                    b)

                                    panašaus tipo projekto krėslo dinaminiais bandymais pagrįsta racionalia analize, kuria patvirtinama lygiavertė sauga.

                              Pirmoje pastraipoje nustatytas įpareigojimas netaikomas šiems krėslams:

                                    a)

                                    pilotų kabinos įgulos krėslams;

                                    b)

                                    krėslams mažaviečiuose lėktuvuose, kurie naudojami tik nereguliariems užsakomiesiems komerciniams skrydžiams;

                                    c)

                                    krėslams 1 priedėlio A.1 lentelėje nurodytų modelių lėktuvuose, kurių gamintojo serijos numeris nurodytas toje lentelėje.“

                        2)

                        1 priedėlis pakeičiamas taip:

                              „1 priedėlis

                                 Lėktuvų modelių, kuriems netaikomos tam tikros I priedo (26 dalies) nuostatos, sąrašas

                                 A.1 lentelė

                                          TC turėtojas

                                          Tipas

                                          Modeliai

                                          Gamintojo serijos numeris

                                          NETAIKOMOS I priedo (26 dalies) nuostatos

                                          „The Boeing Company“

                                          707

                                          Visi

                                          26.301–26.334

                                          „The Boeing Company“

                                          720

                                          Visi

                                          26.301–26.334

                                          „The Boeing Company“

                                          DC-10

                                          DC-10–10
                                          DC-10–30
                                          DC-10–30F

                                          Visi

                                          26.301–26.334

                                          „The Boeing Company“

                                          DC-8

                                          Visi

                                          26.301–26.334

                                          „The Boeing Company“

                                          DC-9

                                          DC-9–11, DC-9–12, DC-9–13, DC-9–14,DC-9–15, DC-9–15F, DC-9–21, DC-9–31,DC-9–32, DC-9–32 (VC-9C), DC-9–32F,DC-9–32F (C-9A, C-9B), DC-9–33F, DC-9–34, DC-9–34F, DC-9–41, DC-9–51

                                          Visi

                                          26.301–26.334

                                          „The Boeing Company“

                                          MD-90

                                          MD-90–30

                                          Visi

                                          26.301–26.334

                                          FOKKER SERVICES B.V.

                                          F27

                                          Mark 100, 200, 300, 400, 500, 600, 700

                                          Visi

                                          26.301–26.334

                                          FOKKER SERVICES B.V.

                                          F28

                                          Mark 1000, 1000C, 2000, 3000, 3000C, 3000R, 3000RC, 4000

                                          Visi

                                          26.301–26.334

                                          GULFSTREAM AEROSPACE CORP.

                                          G-159

                                          G-159 („Gulfstream I“)

                                          Visi

                                          26.301–26.334

                                          GULFSTREAM AEROSPACE CORP.

                                          G-II_III_IV_V

                                          G-1159A (GIII)
                                          G-1159B (GIIB)
                                          G-1159 (GII)

                                          Visi

                                          26.301–26.334

                                          KELOWNA FLIGHTCRAFT LTD.

                                          CONVAIR 340/440

                                          440

                                          Visi

                                          26.301–26.334

                                          LEARJET INC.

                                          Learjet 24/25/31/36/35/55/60

                                          24,24 A,24B,24B-A,24D, 24D-A,24F,24F-A,25,25B,25C,25D,25F

                                          Visi

                                          26.301–26.334

                                          LOCKHEED MARTIN CORPORATION

                                          1329

                                          Visi

                                          26.301–26.334

                                          LOCKHEED MARTIN CORPORATION

                                          188

                                          Visi

                                          26.301–26.334

                                          LOCKHEED MARTIN CORPORATION

                                          382

                                          382, 382B, 382E, 382F, 382G

                                          Visi

                                          26.301–26.334

                                          LOCKHEED MARTIN CORPORATION

                                          L-1011

                                          Visi

                                          26.301–26.334

                                          PT. DIRGANTARA INDONESIA

                                          CN-235

                                          Visi

                                          26.301–26.334

                                          SABRELINER CORPORATION

                                          NA-265

                                          NA-265–65

                                          Visi

                                          26.301–26.334

                                          VIKING AIR LIMITED

                                          SD3

                                          SD3–30
                                          „Sherpa“
                                          SD3 „Sherpa“

                                          Visi

                                          26.301–26.334

                                          VIKING AIR LIMITED

                                          DHC-7

                                          Visi

                                          26.301–26.334

                                          VIKING AIR LIMITED

                                          CL-215

                                          CL-215–6B11

                                          Visi

                                          26.301–26.334

                                          TUPOLEV PUBLIC STOCK COMPANY

                                          TU-204

                                          204–120CE

                                          Visi

                                          26.301–26.334

                                          AIRBUS

                                          A320 serija

                                          A320–251N, A320–271N

                                          10033, 10242, 10281 ir 10360

                                          26.60

                                          AIRBUS

                                          A321 serija

                                          A321–271NX, A321–251NX

                                          10071, 10257, 10371 ir 10391

                                          26.60.

                                          AIRBUS

                                          A330 serija

                                          A330–243, A330–941

                                          1844, 1861, 1956, 1978, 1982, 1984, 1987, 1989, 1998, 2007, 2008, 2011, ir 2012

                                          26.60

                                          ATR-GIE Avions de Transport Régional

                                          ATR 72 serija

                                          ATR72–212A

                                          1565,1598, 1620, 1629, 1632, 1637, 1640, 1642,1649,1657, 1660, 1661

                                          26.60

                                          „The Boeing Company“

                                          737 serija

                                          737–8 ir 737–9

                                          43299, 43304, 43305, 43310, 43321, 43322, 43332, 43334, 43344, 43348, 43391, 43579, 43797, 43798 43799, 43917, 43918, 43919, 43921, 43925, 43927, 43928, 43957, 43973, 43974, 43975, 43976, 44867, 44868, 44873, 60009, 60010, 60040, 60042, 60056, 60057, 60058, 60059, 60060, 60061, 60063, 60064, 60065, 60066, 60068, 60194, 60195, 60389, 60434, 60444, 60455, 61857, 61859, 61862, 61864, 62451, 62452, 62453, 62454, 62533, 63358, 63359, 63360, 64610, 64611, 64612, 62613, 64614, 65899, 66147, 66148, 66150

                                          26.60

                        “

            II PRIEDAS
            I priedo 26.334 dalies a ir b punktai pakeičiami taip:

                        „a)

                        Vežėjo, kuris privalo laikytis 26.370 dalies a punkto ii papunkčio reikalavimų, prašymu iki 2003 m. rugsėjo 1 d. išduoto pakeitimo patvirtinimo turėtojas:

                                    i)

                                    atlieka pagal 26.332 dalies a punkto i ir iii papunkčius identifikuotų pakeitimų ir paskelbtų remontų atsparumo pažeidimams vertinimą;

                                    ii)

                                    nustato ir dokumentuoja susijusią atsparumo pažeidimams patikrą, jei tai dar nebuvo padaryta.

                        b)

                        Pakeitimo patvirtinimo turėtojas atsparumo pažeidimams duomenis, parengtus per vertinimą, atliktą pagal a punkto i papunktį, pateikia agentūrai:

                                    i)

                                    per 24 mėnesius nuo prašymo dėl patvirtinimo (iki 2023 m. vasario 26 d. gautų prašymų) gavimo arba

                                    ii)

                                    iki 2025 m. vasario 26 d. arba per 12 mėnesių nuo prašymo dėl patvirtinimo (2023 m. vasario 26 d. arba vėliau gautų prašymų) gavimo, priklausomai nuo to, kuris iš terminų yra vėlesnis.“


title: Komisijos įgyvendinimo reglamentas (ES) 2021/111 2021 m. sausio 29 d. kuriuo tam tikrus gaminius leidžiama eksportuoti tik pagal eksporto leidimą

text:
2021 1 30

                  LT

                  Europos Sąjungos oficialusis leidinys

                  LI 31/1

         KOMISIJOS ĮGYVENDINIMO REGLAMENTAS (ES) 2021/111
         2021 m. sausio 29 d.
         kuriuo tam tikrus gaminius leidžiama eksportuoti tik pagal eksporto leidimą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. kovo 11 d. Europos Parlamento ir Tarybos reglamentą (ES) 2015/479 dėl bendrų eksporto taisyklių (1), ypač į jo 5 straipsnį,
         kadangi:

                     (1)

                     COVID-19 virusas ir toliau sparčiai plinta Sąjungoje, sukeldamas sunkių padarinių visuomenės sveikatai – labai daug atvejų baigiasi mirtimi, taip pat trikdomas ekonominis ir visuomenės gyvenimas. Ilgalaikiam krizės sprendimui būtina panaudoti veiksmingą ir saugią vakciną nuo šio viruso;

                     (2)

                     laikydamasi savo vakcinų strategijos, Komisija finansavo ir užsitikrino pakankamo kiekio vakcinų gamybą Sąjungoje ir Sąjungos valstybių narių vardu sudarė susitarimus su atskirais vakcinų gamintojais, siekdama užtikrinti galimybę nebrangiai ir laiku įsigyti COVID-19 vakcinų visoms valstybėms narėms ir jų gyventojams, kartu būdama visuotinio solidarumo pastangų lyderė. Labai svarbu, kad gamintojai faktiškai pristatytų šias vakcinas, nes jos Sąjungoje gaminamos tik keliose valstybėse narėse;

                     (3)

                     nepaisant to, kad buvo suteikta finansinė parama gamybai didinti, kai kurie vakcinų gamintojai pranešė, kad negalės pristatyti Sąjungai skirto vakcinų kiekio, kurį jie buvo įsipareigoję tiekti, taip potencialiai pažeisdami sutartinius įsipareigojimus. Be to, kyla pavojus, kad Sąjungoje pagamintos vakcinos bus eksportuojamos iš Sąjungos, visų pirma į šalis, kurios nėra pažeidžiamos. Dėl tokio galimo farmacijos įmonių prisiimtų sutartinių įsipareigojimų pažeidimo Sąjungoje kyla trūkumo ir su tuo susijusio vėlavimo rizika. Dėl tokio vėlavimo pristatyti vakcinas labai trikdomas Sąjungos gyventojų skiepijimo planas;

                     (4)

                     esant dabartinei padėčiai, kai vakcinų gamyba ir pristatymas dar tik įsibėgėja ir dėl to visur jų laikinai trūksta, svarbu užtikrinti reikiamą skaidrumą dėl pagamintų vakcinų, kurioms taikomas šis reglamentas, kiekio ir pristatyto kiekio, siekiant toliau remti tvarkingą skiepijimo kampanijų vykdymą valstybėse narėse ir kitose šalyse, kurios naudoja Sąjungoje gaminamas COVID-19 vakcinas;

                     (5)

                     siekiant ištaisyti kritinę padėtį ir užtikrinti skaidrumą, Sąjunga yra suinteresuota imtis skubių ribotos trukmės veiksmų, siekdama užtikrinti, kad eksportuojant COVID-19 vakcinas, dėl kurių su Sąjunga sudarytos išankstinės pirkimo sutartys, būtų gautas išankstinis leidimas, kad būtų užtikrintas pakankamas tiekimas Sąjungoje ir patenkinta gyvybiškai svarbi paklausa, bet kartu nebūtų pažeidžiami tarptautiniai Sąjungos įsipareigojimai šioje srityje. Komisija taip pat atsižvelgia į tai, kad trečiosios šalys yra sudariusios išankstinio pirkimo sutartis, ir stengsis, kad būtų kuo geriau patenkinti šių šalių lūkesčiai gauti savo užsakymus;

                     (6)

                     siekiant išvengti priemonių apėjimo rizikos, šis reglamentas vakcinoms turėtų būti taikomas neatsižvelgiant į jų pakuotę ir veikliąsias medžiagas, įskaitant motininių ir darbinių ląstelių bankus, naudojamus tokioms vakcinoms gaminti;

                     (7)

                     eksporto leidimą turėtų suteikti valstybės narės, kuriose gaminami gaminiai, kuriems taikomas šis reglamentas, jei dėl eksporto apimties nekyla grėsmė nenutrūkstamam vakcinų tiekimui, vykdant Sąjungos ir vakcinų gamintojų sudarytas išankstines pirkimo sutartis. Kad būtų užtikrintas suderintas sprendimas Sąjungos lygmeniu, valstybės narės turėtų iš anksto prašyti Komisijos pateikti nuomonę ir remdamosi ta nuomone priimti sprendimą;

                     (8)

                     dėl leidimų administracinių sąlygų galiojant šiai laikinajai sistemai turėtų spręsti pačios valstybės narės;

                     (9)

                     Sąjunga neketina riboti eksporto daugiau nei tikrai būtina, be to, Sąjunga tebėra visapusiškai įsipareigojusi siekti tarptautinio solidarumo ir tvirtai remia principą, kad visos priemonės, kurios laikomos būtinomis siekiant užkirsti kelią kritiniam trūkumui arba jį sumažinti, būtų įgyvendinamos tikslingai, skaidriai, proporcingai, laikinai ir laikantis PPO įsipareigojimų;

                     (10)

                     vadovaujantis tarptautinio solidarumo principu, eksportui, kurio paskirtis – tiekti atsargas dėl ekstremaliosios humanitarinės situacijos, eksportui pagal iniciatyvą COVAX, visų pirma į mažas ir vidutines pajamas gaunančias šalis, atsižvelgiant į jų pažeidžiamumą ir ribotas galimybes gauti vakcinų, COVID-19 vakcinų, įsigytų ir (arba) pristatytų bendradarbiaujant su COVAX, UNICEF ir Visos Amerikos sveikatos organizacija (PAHO), eksportui į bet kurią kitą COVAX šalį dalyvę ir valstybių narių pagal Sąjungos išankstines pirkimo sutartis įsigytų ir trečiajai šaliai perparduotų arba dovanotų COVID vakcinų, eksportui eksporto leidimų tvarka neturėtų būti taikoma;

                     (11)

                     medicinos reikmenų bendroji rinka yra labai susieta su teritorijomis už Sąjungos ribų, kaip ir jos gamybos vertės grandinės ir platinimo tinklai. Tai ypač aktualu atsižvelgiant į kaimynines šalis ir jų ekonomiką, Europos laisvosios prekybos erdvės valstybes nares ir Vakarų Balkanų šalis, kurios visapusiškai integruojasi su Sąjunga. Taikyti eksporto leidimo reikalavimą COVID-19 vakcinų eksportui į šias šalis būtų nenaudinga dėl jų artumo ir priklausomybės nuo Sąjungos tiekiamų vakcinų (dauguma tų šalių neturi savo pajėgumų pakankamam šių vakcinų kiekiui gaminti), taip pat dėl to, kad vakcinos yra esminis produktas, būtinas užkirsti kelią pandemijai toliau plisti. Todėl tikslinga šio reglamento netaikyti šioms šalims;

                     (12)

                     taip pat tikslinga netaikyti eksporto leidimų reikalavimo Sutarties II priede išvardytoms užjūrio šalims ir teritorijoms, Farerų Saloms, Andorai, San Marinui ir Vatikanui, kadangi jie ypač priklauso atitinkamai nuo valstybių narių, su kuriomis yra susiję, miestų tiekimo grandinių arba kaimyninių valstybių narių tiekimo grandinių;

                     (13)

                     šis reglamentas turėtų būti taikomas Sąjungos prekių eksportui iš Sąjungos muitų teritorijos. Todėl tai muitų teritorijai priklausančioms šalims nėra poreikio nustatyti išimties, kad jos galėtų gauti neribotas siuntas iš Sąjungos. Tai visų pirma pasakytina apie Monako Kunigaikštystę (2). Be to, valstybių narių teritorijoms, nepriklausančioms Sąjungos muitų teritorijai, eksporto leidimų reikalavimas neturėtų būti taikomas ir joms atitinkamai neturėtų būti taikomas šis reglamentas. Tai galioja Biuzingeno, Helgolando, Livinjo, Seutos ir Meliljos teritorijoms. Taip pat šis reglamentas neturėtų būti taikomas eksportui į valstybės narės kontinentinį šelfą arba išskirtinę ekonominę zoną, valstybės narės deklaruotą pagal Jungtinių Tautų jūrų teisės konvenciją (UNCLOS). Visos šios teritorijos taip pat yra ypač priklausomos atitinkamai nuo valstybių narių, kurių dalis jos yra, arba kaimyninių valstybių narių tiekimo grandinių;

                     (14)

                     siekdamos reguliariais intervalais vertinti padėtį ir užtikrinti skaidrumą bei nuoseklumą, valstybės narės turėtų pranešti Komisijai apie savo teigiamus arba neigiamus sprendimus dėl eksporto leidimų. Komisija turėtų reguliariai viešai skelbti šią informaciją, tinkamai atsižvelgusi į jos konfidencialų pobūdį;

                     (15)

                     siekiant užtikrinti veiksmingą padėties stebėseną ir įvertinti, ar šio reglamento tikslai yra pasiekti, kai prašoma eksporto leidimų, gamintojai, sudarę su Sąjunga išankstines pirkimo sutartis, turėtų pateikti valstybėms narėms ir Komisijai atitinkamus duomenis apie savo eksportą per paskutinius tris mėnesius. Šioje informacijoje turėtų būti nurodyta COVID-19 vakcinų eksporto apimtis, galutinė paskirties vieta, galutiniai gavėjai ir pateiktas tikslus gaminių aprašymas. Nepateikus tokios informacijos, gali būti atsisakyta suteikti eksporto leidimą;

                     (16)

                     kadangi COVID-19 pandemija sparčiai plinta, todėl reikia reaguoti greitai, šiame reglamente numatytų priemonių turėtų būti imamasi pagal Reglamento (ES) 2015/479 3 straipsnio 3 dalį;

                     (17)

                     laikomasi nuomonės, kad šios priemonės turėtų būti taikomos iki 2021 m. kovo 31 d., kai ES bus įdiegti visi COVID-19 vakcinų gamybos pajėgumai ir sumažės jų tiekimo trūkumo ir nukreipimo rizika;

                     (18)

                     šis reglamentas turėtų įsigalioti kitą dieną po jo paskelbimo. Atsižvelgiant į Reglamento (ES) 2015/479 5 straipsnio 5 dalį, pradinės priemonės turėtų būti taikomos šešias savaites. Siekdama aprėpti laikotarpį iki 2021 m. kovo 31 d., Komisija ketina pasiūlyti pratęsti šių priemonių taikymą pagal Reglamento (ES) 2015/479 6 straipsnį,

               PRIĖMĖ ŠĮ REGLAMENTĄ:

            1 straipsnis
            Eksporto leidimas

               1.   Eksportuojant toliau nurodytas Sąjungos prekes, kaip apibrėžta Europos Parlamento ir Tarybos reglamento (ES) Nr. 952/2013 (3) 5 straipsnio 23 dalyje, būtina turėti I priede nustatytos formos eksporto leidimą:
               vakcinos nuo su SŪRS susijusių koronavirusų (SARS-CoV rūšių), kurių KN kodas yra 3002 20 10, nepriklausomai nuo jų pakuotės. Tai taip pat taikoma veikliosioms medžiagoms, įskaitant motininių ir darbinių ląstelių bankus, naudojamus tokioms vakcinoms gaminti.
               Leidimą suteikia valstybės narės, kurioje gaminami gaminiai, kuriems taikomas šis reglamentas, kompetentingos institucijos ir jis išduodamas raštu arba elektroninėmis priemonėmis.

               2.   Eksporto leidimas pateikiamas kai prekės deklaruojamos eksportui ir ne vėliau kaip jas išleidžiant.

               3.   Be galiojančio eksporto leidimo šias prekes eksportuoti draudžiama.

               4.   Kompetentinga institucija išduoda eksporto leidimą tik tada, kai dėl eksporto apimties nekyla grėsmė su vakcinų gamintojais sudarytų Sąjungos išankstinių pirkimo sutarčių vykdymui.

               5.   Remiantis solidarumo principu, 1 ir 2 dalyse nustatytos priemonės netaikomos šiam eksportui:

                           —

                           eksportui į Albanijos Respubliką, Andorą, Bosniją ir Hercegoviną, Farerų Salas, Islandijos Respubliką, Kosovą (4), Lichtenšteino Kunigaikštystę, Juodkalniją, Norvegijos Karalystę, Šiaurės Makedonijos Respubliką, San Marino Respubliką, Serbiją, Šveicarijos Konfederaciją, Vatikano Miesto Valstybę ir Sutarties dėl Europos Sąjungos veikimo II priede išvardytas užjūrio šalis, teritorijas, taip pat eksportui į Biuzingeną, Helgolandą, Livinją, Seutą ir Melilją, Alžyrą, Egiptą, Jordaniją, Libaną, Libiją, Maroką, Palestiną (5)*, Siriją, Tunisą, Armėniją, Azerbaidžaną, Baltarusiją, Sakartvelą, Izraelį, Moldovą ir Ukrainą;

                           —

                           eksportui į mažas ir vidutines pajamas gaunančias šalis, įtrauktas į COVAX išankstinio rinkos dalyvių įsipareigojimo mechanizmo (AMC) sąrašą (6);

                           —

                           prekių, įsigytų ir (arba) pristatytų bendradarbiaujant su COVAX, UNICEF ir Visos Amerikos sveikatos organizacija (PAHO), eksportui į bet kurią kitą COVAX šalį dalyvę;

                           —

                           ES valstybių narių pagal ES išankstines pirkimo sutartis įsigytų prekių, padovanotų arba perparduotų trečiajai šaliai, eksportui;

                           —

                           eksportui reaguojant į ekstremaliąsias humanitarines situacijas;

                           —

                           eksportui į objektus valstybės narės kontinentiniame šelfe arba išskirtinėje ekonominėje zonoje, valstybės narės deklaruotoje pagal UNCLOS. Tokio eksporto atveju deklaracijoje pateikiama informacija apie valstybės narės kontinentinį šelfą arba išskirtinę ekonominę zoną, į kurią turi būti įvežamos prekės, kurioms taikomas šis reglamentas, naudojant atitinkamą papildomą nuorodos kodą, kaip apibrėžta Komisijos įgyvendinimo reglamento (ES) 2015/2447 B priedo II antraštinės dalies 2 punkto 2/3 duomenų elemente. (7)

            2 straipsnis
            Procedūra

               1.   Prašymas išduoti eksporto leidimą pateikiamas valstybių narių, kuriose gaminami gaminiai, kuriems taikomas šis reglamentas, kompetentingoms institucijoms ir jame pateikiama I priede nurodyta informacija ir II priede nurodyti taikomi papildomi TARIC kodai. Be to, jame taip pat pateikiama informacija apie vakcinų dozių, kurioms taikomas šis reglamentas, pristatytų Sąjungoje nuo 2020 m. gruodžio 1 d., skaičių pagal valstybes nares, taip pat informacija apie vakcinų dozių, kurioms taikomas šis reglamentas, pristatytų Šiaurės Airijoje nuo šio reglamento įsigaliojimo, skaičių.

               2.   Valstybių narių kompetentingos institucijos išnagrinėja eksporto leidimų paraiškas kuo greičiau ir sprendimo projektą paskelbia ne vėliau nei per dvi darbo dienas nuo tos dienos, kurią kompetentingoms institucijoms buvo pateikta visa reikiama informacija. Išimtinėmis aplinkybėmis ir dėl tinkamai pagrįstų priežasčių tas laikotarpis gali būti pratęstas dar dviem darbo dienomis.

               3.   Valstybės narės nedelsdamos praneša Komisijai apie paraiškas e. pašto adresu SANTE-PHARMACEUTICALS-B4@ec.europa.eu.

               4.   Kompetentinga institucija savo sprendimo projektą Europos Komisijai praneša tuo pačiu e. pašto adresu.

               5.   Nesutikimo su valstybės narės parengtu sprendimo projektu atveju, Komisija per vieną darbo dieną nuo pranešimo apie valstybės narės sprendimo projektą gavimo pateikia nuomonę kompetentingai institucijai. Komisija įvertina eksporto, kuriam prašomas leidimas, poveikį atitinkamų išankstinių pirkimo sutarčių vykdymui Sąjungoje. Valstybė narė priima sprendimą dėl prašomo leidimo, remdamasi Komisijos nuomone.

               6.   Vakcinų gamintojai, sudarę išankstines pirkimo sutartis, kartu su pirmuoju leidimo prašymu elektroniniu būdu pateikia Komisijai (adresu: SANTE-PHARMACEUTICALS-B4@ec.europa.eu) ir kompetentingoms valstybės narės institucijoms atitinkamus duomenis apie savo eksportą per paskutinius tris mėnesius iki šio reglamento įsigaliojimo. Šioje informacijoje nurodoma COVID-19 vakcinų eksporto apimtis, galutinė paskirties vieta, galutiniai gavėjai ir pateiktas tikslus gaminių aprašymas. Nepateikus tokios informacijos, gali būti atsisakyta suteikti eksporto leidimus.

               7.   Valstybių narių kompetentingos institucijos gali nuspręsti eksporto leidimo paraiškų nagrinėjimui naudoti elektroninius dokumentus.

               8.   Kompetentingos valstybių narių institucijos gali patikrinti pagal 6 dalį pateiktą informaciją paraiškos teikėjo patalpose net ir tada, kai leidimas jau suteiktas.

            3 straipsnis
            Pranešimai

               1.   Valstybės narės nedelsdamos praneša Komisijai apie išduotus leidimus ir atmestas paraiškas.

               2.   Šiuose pranešimuose pateikiama ši informacija:

                           (a)

                           kompetentingos institucijos pavadinimas ir kontaktiniai duomenys;

                           (b)

                           eksportuotojo tapatybė;

                           (c)

                           paskirties šalis;

                           (d)

                           galutinis gavėjas;

                           (e)

                           sutikimas išduoti eksporto leidimą arba ne;

                           (f)

                           prekės kodas;

                           (g)

                           kiekis, išreikštas vakcinos dozių skaičiumi;

                           (h)

                           prekių matavimo vienetas ir aprašymas;

                           (i)

                           informacija apie vakcinų dozių, kurioms taikomas šis reglamentas, pristatytų Sąjungoje nuo 2020 m. gruodžio 1 d., skaičių pagal valstybes nares.

                     Pranešimas siunčiamas elektroniniu būdu adresu SANTE-PHARMACEUTICALS-B4@ec.europa.eu.

               3.   Komisija viešai skelbia šią informaciją apie suteiktus leidimus ir atmestas paraiškas, tinkamai atsižvelgusi į pateiktų duomenų konfidencialumą.

            4 straipsnis
            Baigiamosios nuostatos
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. sausio 29 d.

                  Komisijos vardu

                  Pirmininkė

               Ursula VON DER LEYEN

            (1)  OL L 83, 2015 3 27, p. 34.

            (2)  Žr. 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1), 4 straipsnio 2 dalies a punktą.

            (3)  Dėl sandorių, kuriems nuostatos netaikomos, žr. 2013 m. spalio 9 d. Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1), 269 straipsnio 2 dalį.

            (4)  Šis pavadinimas nekeičia pozicijų dėl statuso ir atitinka JT ST rezoliuciją 1244/1999 bei Tarptautinio Teisingumo Teismo nuomonę dėl Kosovo nepriklausomybės deklaracijos.

            (5)  Šis pavadinimas neturi būti aiškinamas kaip Palestinos Valstybės pripažinimas ir jis nekeičia valstybių narių skirtingų pozicijų dėl šio klausimo.

            (6)  https://www.gavi.org/news/media-room/92-low-middle-income-economies-eligible-access-covid-19-vaccines-gavi-covax-amc

            (7)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

            I PRIEDAS

               1 straipsnyje nurodyto eksporto leidimo formos pavyzdys

            Valstybės narės užtikrina, kad išduotoje formoje aiškiai matytųsi leidimo pobūdis. Eksporto leidimas galioja visose Europos Sąjungos valstybėse narėse iki jo galiojimo pabaigos dienos.

                        EUROPOS SĄJUNGA

                        COVID-19 vakcinų eksportas (Reglamentas (ES) 2021/111)

                                    1.

                                    Eksportuotojas

                                       (EORI kodas, jei taikoma) ir papildomas TARIC kodas

                                    2.

                                    Leidimo numeris

                                    3.

                                    Galioja iki

                                    4.

                                    Išduodančioji institucija

                                    5.

                                    Paskirties šalis

                                    6.

                                    Galutinis gavėjas

                                    7.

                                    Prekės kodas

                                    8.

                                    Kiekis

                                    9.

                                    Vienetas

                                    10.

                                    Prekės aprašymas

                                    11.

                                    Vieta

                                    7.

                                    Prekės kodas

                                    8.

                                    Kiekis

                                    9.

                                    Vienetas

                                    10.

                                    Prekės aprašymas

                                    11.

                                    Vieta

                                    7.

                                    Prekės kodas

                                    8.

                                    Kiekis

                                    9.

                                    Vienetas

                                    10.

                                    Prekės aprašymas

                                    11.

                                    Vieta

                                    7.

                                    Prekės kodas

                                    8.

                                    Kiekis

                                    9.

                                    Vienetas

                                    10.

                                    Prekės aprašymas

                                    11.

                                    Vieta

                                    12.

                                    Parašas, vieta ir data, antspaudas

               Eksporto leidimo formos aiškinamosios pastabos

            Jei nenurodyta kitaip, privaloma užpildyti visus langelius.
            7 –11 langeliai pakartoti 4 kartus, kad būtų galima prašyti leidimo 4 skirtingiems gaminiams.

                        1 langelis

                        Eksportuotojas

                        Eksportuotojo, kuriam išduodamas leidimas, visas pavadinimas / asmenvardis bei adresas ir, jei taikoma, EORI kodas.
                        Papildomas TARIC kodas, kaip apibrėžta II priede.

                        2 langelis

                        Leidimo numeris

                        Eksporto leidimą išduodanti institucija įrašo leidimo numerį, sudarytą taip: XXyyyy999999, čia XX – išduodančiosios valstybės narės dviraidis geonomenklatūros kodas (1), yyyy – 4 skaitmenų leidimo išdavimo metai, 999999 – XXyyyy kodo dalies atžvilgiu unikalus 6 skaitmenų kodas, priskirtas išduodančiosios institucijos.

                        3 langelis

                        Galioja iki

                        Išduodančioji institucija gali nustatyti leidimo galiojimo pabaigos datą. Ši data negali būti vėlesnė nei 6 savaitės po šio reglamento įsigaliojimo.
                        Jei išduodančioji institucija nenustato galiojimo pabaigos datos, leidimas nustoja galioti per 6 savaites nuo šio reglamento įsigaliojimo.

                        4 langelis

                        Išduodančioji institucija

                        Eksporto leidimą išdavusios valstybės narės institucijos visas pavadinimas ir adresas.

                        5 langelis

                        Paskirties šalis

                        Prekių, dėl kurių išduodamas leidimas, paskirties šalies dviraidis geonomenklatūros kodas.

                        6 langelis

                        Galutinis gavėjas

                        Prekių galutinio gavėjo visas pavadinimas / asmenvardis, jei žinomas išduodant leidimą, ir, jei taikoma, EORI kodas. Jei išduodant leidimą galutinis gavėjas nežinomas, šis laukelis paliekamas tuščias.

                        7 langelis

                        Prekės kodas

                        Suderintos sistemos arba Kombinuotosios nomenklatūros (2) skaitinis kodas, pagal kurį išduodant leidimą klasifikuojamos eksportuojamos prekės.

                        8 langelis

                        Kiekis

                        Prekių kiekis, matuojamas 9 langelyje nurodytais vienetais.

                        9 langelis

                        Vienetas

                        Matavimo vienetas, kuriuo išreikštas 8 langelyje nurodytas kiekis. Naudotini vienetai yra vakcinų dozių skaičius.

                        10 langelis

                        Prekės aprašymas

                        Laisvos formos aprašymas, pakankamai tikslus, kad prekes būtų galima identifikuoti.

                        11 langelis

                        Vieta

                        Valstybės narės, kurioje yra prekės, geonomenklatūros kodas. Jei prekės yra išduodančiosios institucijos valstybėje narėje, šis langelis turi būti paliktas tuščias.

                        12 langelis

                        Parašas, antspaudas, vieta ir data

                        Išduodančiosios institucijos parašas ir antspaudas. Leidimo išdavimo vieta ir data.

               (1)  2012 m. lapkričio 27 d. Komisijos reglamentas (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).

               (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            II PRIEDAS
            Papildomi TARIC kodai

                        Bendrovė

                        Papildomas TARIC kodas

                        „Astra Zeneca AB“

                        4500

                        „Pfizer / BioNTech“

                        4501

                        „Moderna Switzerland / Moderna Inc“

                        4502

                        „Janssen Pharmaceutica NV“

                        4503

                        „CureVac AG“

                        4504

                        „Sanofi Pasteur / Glaxosmithkline Biologicals S.A“

                        4505

                        „Novavax“

                        4506

                        Kita

                        4999